ai4bharat/Pralekha huggingface dataset:
शिक्षा मंत्रालय
राष्ट्रीय परीक्षा एजेंसी ने संयुक्त प्रवेश परीक्षा  अप्रैल-2020 स्थगित की
राष्ट्रीय परीक्षा एजेंसी  की ओर से आगामी 5, 7 से 9 और 11 अप्रैल 2020 को होने वाली जेईई  अप्रैल 2020 परीक्षा के स्थगन के बारे में 18.03.2020 को जारी सार्वजनिक नोटिस की निरंतरता में एनटीए ने आगे सूचित किया है कि फिलहाल यह परीक्षा मई 2020 में आयोजित कराया जाना प्रस्तावित है। सही तिथि की घोषणा आने वाले सप्ताहों की स्थिति का आकलन करने के बाद की जाएगी।
राष्ट्रीय परीक्षा एजेंसी ने आशा व्यक्त की है कि सामान्य स्थिति अपेक्षाकृत जल्दी ही बहाल हो जाएगी; लेकिन फिलहाल एनटीए इसका आकलन करने के लिए हालात पर पैनी नजर बनाए हुए है कि क्या परिस्थिति के कारण कार्यक्रम में कोई परिवर्तन करने की आवश्यकता है।
तदनुसार, परीक्षा के लिए प्रवेश पत्र अब 15 अप्रैल 2020 के बाद उस समय की स्थिति के आधार पर जारी किए जाएंगे।
एनटीए ताजा घटनाक्रम के बारे में विद्यार्थियों को जानकारी देता रहेगा और परीक्षा के बारे में किसी भी तरह के परिवर्तन और सही तिथियों की सूचना उन्हें काफी पहले प्रदान की जाएगी।
प्रत्याशियों और उनके अभिभावकों को ताजा जानकारी के लिए jeemain.nta.nic.in और www.nta.ac.in देखते रहने की सलाह दी जाती है। किसी भी प्रकार के स्पष्टीकरण के लिए प्रत्याशी 8287471852, 8178359845, 9650173668, 9599676953, 8882356803 पर भी सम्पर्क कर सकते हैं।
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की 174.64 करोड़ से अधिक खुराकें दी गई हैं।
- भारत में इस समय सक्रिय मामलों की संख्या 2,92,092 है।
- सक्रिय मामले 0.68 प्रतिशत हैं।
- मरीजों के स्वस्थ होने की दर इस समय 98.12 प्रतिशत है।
- पिछले 24 घंटों में 66,254 मरीज स्वस्थ हुए हैं, जिससे कुल स्वस्थ होने वाले लोगों की संख्या बढ़कर 4,19,77,238 हो गई है।
- पिछले 24 घंटों में 25,920 नये मामले सामने आए हैं।
- दैनिक पॉजिटिविटी दर 2.07 प्रतिशत है।
- साप्ताहिक पॉजिटिविटी दर 2.76 प्रतिशत है।
- अब तक कुल 75.68 करोड़ जांच की जा चुकी हैं; पिछले 24 घंटों में 12,54,893 जांच की गईं।
#Unite2FightCorona
#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
प्रधानमंत्री कार्यालय
प्रधानमंत्री ने देशवासियों को नववर्ष की बधाई दी
प्रधानमंत्री श्री नरेन्द्र मोदी ने देशवासियों को नववर्ष की शुभकामनाएं दी हैं।
अपने एक ट्वीट, में प्रधानमंत्री ने कहा;
“वर्ष 2023 आप सभी के लिए मंगलमय हो! यह वर्ष आशा, खुशियों और ढेर सारी सफलताओं से भरा हो। आप सभी के उत्तम स्वास्थ्य की कामना करता हूं।”
रक्षा मंत्रालय
भारतीय नौसेना ने पुरी के निकट के गांवों में राहत शिविरों और सामुदायिक रसोई की स्थापना की
भीषण चक्रवात फानी से पीडि़त पुरी के आस-पास के गांवों में लोगों को राहत पहुंचाने के लिए भारतीय नौसेना लगातार राहत और बचाव का काम कर रही है। नौसेना ने राहत के काम में तीन जहाजों और हैलिकॉप्टरों को तैनात किया है। जिन इलाकों में सडक मार्ग से नहीं पहुंचा जा सकता और जो इलाके तूफान से पीडि़त हैं, वहां हैलिकॉप्टर के जरिए भोजन के पैकेट पहुंचाए जा रहे हैं। इसके अलावा पुरी में पेंटाकोटा गांव में राहत शिविर और सामुदायिक रसोई खोली गई है। यह व्यवस्था एक हजार कर्मियों के लिए 5 मई, 2019 से चल रही है। आई एन एस चिलका के जरिए छत्रागढ़ गांव में 5000 लीटर पेयजल पहुंचाया गया है। सड़क के रास्ते विशाखापत्तनम से 5000 लीटर बोतल बंद पानी भी पहुंचाया जा रहा है, जो आज आधी रात तक राहत शिविर में पहुंच जाएगा।
मंदिर प्रशासन के आग्रह के आधार पर आईएनएस चिलका से गोताखोरों का एक दल कालीजयी के आस-पास प्लास्टिक, रेत और अन्य जमा पदार्थों को निकाल रहा है तथा राहत-बचाव के काम में तेजी लाने के लिए 5 मई से जुटा हुआ है। यह इलाका पर्यटन की नौकाओं के लिए इस्तेमाल होता था, लेकिन तूफान के वजह से इसे काफी क्षति पहुंची है। 100 किलोमीटर प्रति घंटे की रफ्तार से चलने वाली तेज हवाओं के कारण कालीजयी जेट्टी के आस-पास बड़ी मात्रा में रेत, प्लास्टिक और अन्य पदार्थ जमा हो गए थे, जिनके कारण नौकाओं के चलने में दिक्कत हो रही थी।
चिकित्सा सहायता के मद्देनजर नौसेना की चिकित्सा टीमों ने ओडिशा के छत्रागढ़ और जांकिया गांव के चार स्थानों पर चिकित्सा शिविर कायम किए हैं। लगभग 150 कर्मियों को चिकित्सा सहायता दी गई और जरूरतमंदों को दवाइयां वितरित की गईं। पानी से पैदा होने वाली बीमारियों को रोकने के लिए चिकित्सा दल ने गांवों में रोकथाम की कार्रवाई शुरू कर दी है। दलों ने तूफान से प्रभावित गांव वासियों को भोजन भी उपलब्ध कराया है।
इलेक्ट्रानिक्स एवं आईटी मंत्रालय
इलेक्ट्रॉनिक्स और सूचना प्रौद्योगिकी राज्य मंत्री श्री राजीव चंद्रशेखर ने माईगव  की 7वीं वर्षगांठ के अवसर पर आयोजित कार्यक्रम के दौरान माईगव के साथियों और हितधारकों के साथ बातचीत की
26 जुलाई 2014 को प्रधानमंत्री श्री नरेन्द्र मोदी द्वारा शुरू किए जाने के बाद से, माईगव  के आज 18 मिलियन से अधिक पंजीकृत उपयोगकर्ता हैं। लगभग सभी सरकारी विभाग अपनी नागरिक सम्पर्क गतिविधियों, नीति निर्माण के लिए परामर्श और विभिन्न सरकारी योजनाओं और कार्यक्रमों के लिए नागरिकों को जानकारी प्रदान करने के लिए माई गॉव प्लेटफॉर्म का उपयोग करते हैं।
आज, अपनी 7वीं वर्षगांठ पर, एक माईगव सकारात्मक संवाद  ने उत्तर प्रदेश के मुख्यमंत्री, श्री योगी आदित्यनाथ, केंद्रीय इलेक्ट्रॉनिक्स और सूचना प्रौद्योगिकी, रेलवे और संचार मंत्री, श्री अश्विनी वैष्णव, माननीय इलेक्ट्रॉनिक्स और सूचना प्रौद्योगिकी, उद्यमिता और कौशल विकास राज्य मंत्री, श्री राजीव चंद्रशेखर; इलेक्ट्रॉनिक्स और सूचना प्रौद्योगिकी मंत्रालय में सचिव, श्री अजय साहनी; और माईगव के मुख्य कार्यकारी अधिकारी, श्री अभिषेक सिंह की मेजबानी की।
उपस्थित दर्शकों में माईगव के 'साथी' और शीर्ष उपयोगकर्ता, प्रतियोगिता के विजेता, कोविड योद्धा और सामग्री सहयोगी सहित हितधारक शामिल थे।
कार्यक्रम के हिस्से के रूप में माईगव साथियों और हितधारकों और राज्य मंत्री श्री राजीव चंद्रशेखर और माईगव के मुख्य कार्यकारी अधिकारी श्री अभिषेक सिंह के बीच एक मुक्त-प्रवाह संवाद सत्र का भी आयोजन किया गया। माईगव साथियों और हितधारकों में योर स्टोरी की संस्थापक और मुख्य कार्यकारी अधिकारी सुश्री श्रद्धा शर्मा; हिंदुस्तानी शास्त्रीय संगीत वादक और पद्म भूषण और पद्म श्री सम्मान से अलंकृत पंडित विश्व मोहन भट्ट,; मणिपुर की अग्रिम पंक्ति की स्वास्थ्य कार्यकर्ता मैबम रानीता देवी, जिन्होंने कोविड-19 का मुकाबला करने के लिए रचनात्मक नृत्य आंदोलन चिकित्सा को बढ़ावा दिया, घर पर बुजुर्ग और गंभीर रूप से बीमार रोगियों का इलाज किया और 2020 बैच के भारतीय प्रशासनिक सेवा के अधिकारी आशुतोष कुलकर्णी शामिल हैं, जिन्होंने 2018 से 2019 तक माईगव, सॉल्यूशंस आर्किटेक्ट के रूप में काम किया है। इन लोगों ने माईगव प्लेटफॉर्म का उपयोग करने के अपने सकारात्मक अनुभव साझा किए, और महामारी के दौरान माईगव द्वारा निभाई गई महत्वपूर्ण भूमिका पर जोर दिया।
कुछ टिप्पणियाँ:
“माईगव प्लेटफॉर्म के साथ, हम वास्तव में एक नए भारत में रह रहे हैं। सक्रिय दोतरफा संचार का प्रयास किया जा रहा है": श्रद्धा शर्मा, संस्थापक और मुख्य कार्यकारी अधिकारी, योर स्टोरी।
“सकारात्मक सामंजस्य के माध्यम से माईगव के साथ सहयोग करते हुए, मैं कोविड-19 के कठिन समय में आशा और सकारात्मकता का संदेश देना चाहता था” पद्म भूषण पंडित विश्व मोहन भट्ट।
"प्रधानमंत्री श्री नरेन्द्र मोदी और माईगव को धन्यवाद, एक दूरदराज के गांव से मेरा #सेल्फी विद डॉटर अभियान एक राष्ट्रव्यापी चलन बन गया": सुनील जगलान, #सेल्फी विद डॉटर के निर्माता श्री चंद्रशेखर ने उनके योगदान को स्वीकार किया, और कहा, "मैं यह देखकर बहुत खुश हूं कि माईगव कैसे बढ़ा है, न केवल लोगों की संख्या के मामले में बल्कि भारत के लोगों के बीच विश्वास और सकारात्मकता के मामले में भी।"
माईगव के मुख्य कार्यकारी अधिकारी श्री अभिषेक सिंह ने इस वादे के साथ कार्यवाही समाप्त की, "आज, जब हम 7 वर्ष पूरे कर रहे हैं, तो हम माननीय प्रधानमंत्री के माई गॅव को एक जन आंदोलन बनाने के लक्ष्य के अनुरूप नागरिक सम्पर्क के लिए खुद को समर्पित करते हैं।"
प्रधानमंत्री कार्यालय
प्रधानमंत्री ने डॉ. राजेन्द्र प्रसाद को उनकी जयंती पर श्रद्धांजलि अर्पित की
(प्रधानमंत्री श्री नरेन्द्र मोदी ने देश के प्रथम राष्ट्रपति डॉ. राजेन्द्र प्रसाद को उनकी जयंती पर श्रद्धांजलि अर्पित की है।
प्रधानमंत्री ने कहा, “देश के प्रथम राष्ट्रपति भारत रत्न डॉ. राजेन्द्र प्रसाद को उनकी जयंती पर कोटि-कोटि नमन। अप्रतिम प्रतिभा के धनी एवं सादा जीवन-उच्च विचार के प्रतीक राजेन्द्र बाबू देशवासियों के लिए सदा प्रेरणास्रोत रहेंगे।”
रक्षा मंत्रालय
विशाखापत्तनम में भारतीय नौसेना  और फ्रांसीसी नौसेना  साझेदारी में समुद्री अभ्यास
भारतीय नौसेना के जहाज आईएनएस राणा, एक निर्देशित मिसाइल विध्वंसक और स्वदेशी रूप से निर्मित अपतटीय गश्ती जहाज आईएनएस सुमेधा ने 30 जून 2023 को बंगाल की खाड़ी में फ्रांसीसी नौसेना के जहाज एफएस सुरकॉफ के साथ समुद्री साझेदारी अभ्यास  किया। फेयेट श्रेणी के युद्धपोत सुरकॉफ ने 26 से 29 जून 2023 तक विशाखापत्तनम का दौरा किया और भारतीय नौसेना के जहाजों के साथ कई गतिविधियों में भाग लिया, जिसमें पेशेवर और सामाजिक गतिविधि, खेल कार्यक्रम और क्रॉस डेक दौरे शामिल थे।
विशाखापत्तनम से प्रस्थान पर, एफएस सुरकॉफ ने आईएन जहाजों राणा और सुमेधा के साथ विभिन्न समुद्री अभ्यास किए, जिसमें सामरिक युद्धाभ्यास, समुद्र में पुनःपूर्ति  दृष्टिकोण, लड़ाकू विमानों के खिलाफ वायु रक्षा और क्रॉस डेक हेलीकॉप्टर संचालन शामिल रहे। अभ्यास का समापन दोनों नौसेनाओं के बीच घनिष्ठ मित्रता की पुष्टि करते हुए जहाजों के बीच एक पारंपरिक विदाई स्टीमपास्ट के साथ हुआ। एफएस सुरकॉफ़ की भारत यात्रा भारतीय नौसेना और फ्रांसीसी नौसेना के बीच मजबूत संबंधों का प्रतीक है।
इससे पूर्व इसी वर्ष एफएस ला फेयेट, एक फ्रिगेट और एफएस डिक्सम्यूड, एक मिस्ट्रल-क्लास आक्रामक श्रेणी के जहाज ने 10 से 11 मार्च 2023 तक एक निर्देशित मिसाइल फ्रिगेट आईएनएस सह्याद्री के साथ एक साझेदारी अभ्यास में भाग लिया था।
खान मंत्रालय
खान मंत्रालय ने अन्वेषण और क्षमताओं को बढ़ाने के लिए राष्ट्रीय खनिज अन्वेषण ट्रस्ट को 154.84 करोड़ रुपये की मंजूरी दी
खान मंत्रालय में सचिव श्री विवेक भारद्वाज की अध्यक्षता में खान मंत्रालय के राष्ट्रीय खनिज अन्वेषण ट्रस्ट  की कार्यकारी समिति  की बैठक हुई।
खनिज अन्वेषण परियोजनाओं और अन्वेषण में संस्थागत क्षमताओं को बढ़ाने के लिए 154.84 करोड़ रुपये की मंजूरी दी गई। देश में खनिज अन्वेषण को बढ़ावा देने के लिए खनिज अन्वेषण परियोजना में ग्रेफाइट, लोहा, कोयला, जस्ता और संबंधित खनिज, बॉक्साइट, बेसमेटल , फॉस्फोराइट/ग्लौकोनिटिक बलुआ पत्थर, पीजीई और संबद्ध खनिज , टिन और संबंधित खनिज, मैंगनीज और चूना पत्थर शामिल हैं। ।
खनिज अन्वेषण को बढ़ाने के लिए वित्तीय सहायता और भारतीय भूवैज्ञानिक सर्वेक्षण , भारतीय खान ब्यूरो  और राज्य के डीजीएम/डीएमजी की संस्थागत क्षमताओं को भी मंजूरी दी गई।
ये खनिज अन्वेषण परियोजनाएं और अन्वेषण एजेंसियों को वित्तीय सहायता राष्ट्र को नीलामी योग्य खनिज ब्लॉक प्रदान करेगी और खनन क्षेत्र में आत्मनिर्भर भारत के सपने को साकार करने में मदद करेगी।
उप राष्ट्रपति सचिवालय
उपराष्ट्रपति ने जातिहीन और वर्गहीन समाज की स्थापना का आह्वान किया
जाति प्रणाली को समाप्त करने का आंदोलन समाज के मन-मस्तिष्क से पैदा हो : उपराष्ट्रपति
हर तरह के भेदभाव को दूर करने के लिए धार्मिक नेताओं से आग्रह
समान अवसरों वाले समतावादी विश्व के सृजन का आह्वान
विविधता और असहमति के लिए देश सहनशील हो : उपराष्ट्रपति
एकता पर विभाजनकारी ताकतें हावी न होने पायें : उपराष्ट्रपति
उपराष्ट्रपति ने श्री नारायण गुरु को श्रद्धांजलि दी
उपराष्ट्रपति द्वारा केरल के वर्कला में 87वें शिवगिरि तीर्थ समागम का उद्घाटन
उपराष्ट्रपति श्री एम. वेंकैया नायडू ने जातिहीन और वर्गहीन समाज की स्थापना करने का आह्वान किया है। उन्होंने कहा है कि हमें ऐसे राष्ट्र का निर्माण करना चाहिए, जहां सबको समान अवसर मिलें और लोग अपने जीवन को सार्थक रूप से जी सकें। वे आज केरल के वर्कला में 87वें शिवगिरि तीर्थ समागम का उद्घाटन कर रहे थे।
श्री नायडू ने गुरुओं, मौलवियों, बिशपों और अन्य धार्मिक नेताओं से आग्रह किया कि वे जाति के नाम पर हर तरह के भेदभाव को मिटाने का प्रयास करें। उन्होंने धार्मिक नेताओं से यह भी कहा कि वे ग्रामीण क्षेत्रों और गांवों को अधिक से अधिक समय दें तथा श्री नारायण गुरु जैसे महान संतों से प्रेरणा लेकर दमित और उत्पीड़ित लोगों की उन्नति के लिए कार्य करें।
श्री नायडू ने नारायण गुरु के कथन “शिक्षा द्वारा बोध, संगठन द्वारा शक्ति, उद्योगों द्वारा आर्थिक स्वतंत्रता” का उल्लेख करते हुए कहा कि नारायण गुरु के उपदेश सामाजिक रूप से अत्यंत प्रासांगिक हैं, विशेषतौर से सामाजिक न्याय को प्रोत्साहन देने के सम्बंध में। उन्होंने कहा कि नारायण गुरु ‘तीर्थादनम्’ को प्रोत्साहन देते थे, जिसका अर्थ तीर्थाटन के जरिये ज्ञान प्राप्त करना है। इसे हमें अपने जीवन में उतारना चाहिए।
श्री नारायण गुरु सभी धर्मों का समान रूप से सम्मान करते थे और कहते थे कि “मूल रूप से सभी धर्म समान हैं।” उन्होंने जाति प्रणाली का बहिष्कार किया और लोगों को एक-दूसरे के विरूद्ध करने वाली विभाजनकारी शक्तियों का विरोध किया। इसका उल्लेख करते हुए श्री एम. वेंकैया नायडू ने कहा कि श्री नारायण गुरु का वास्तविक संदेश “अद्वैत” है, जो “एक जाति, एक धर्म, एक ईश्वर” का शक्तिशाली दर्शन प्रस्तुत करता है।
श्री नायडू ने कहा कि देश ने आर्थिक और प्रौद्योगिकी के मोर्चे पर महत्वपूर्ण प्रगति की है, लेकिन देश में जातिगत भेदभाव जैसी सामाजिक बुराइयां अब भी जीवित हैं। उन्होंने कहा कि हमें यह जानना चाहिए कि किसी भी क्षेत्र में होने वाला अन्याय दरअसल न्याय के लिए खतरा है। उन्होंने कहा कि भारत का भविष्य जातिहीन और वर्गहीन होना चाहिए।
उपराष्ट्रपति ने कहा कि हमारे संविधान में छुआछूत को अमानवीयता और अपराध की श्रेणी में रखा गया है तथा सरकार ने इसके सम्बंध में कई कानून बनाए हैं। इन कानूनों का क्रियान्वयन समाज के मन-मस्तिष्क पर आधारित होता है। उन्होंने कहा कि जाति प्रणाली को समाप्त करने का आंदोलन समाज के मन-मस्तिष्क से पैदा हो, जिसके लिए बौद्धिक क्रांति, भावात्मक क्रांति और मानवता क्रांति की आवश्यकता है। उन्होंने लोगों से आग्रह किया कि एकता पर विभाजनकारी ताकतें हावी न होने पायें।
इस अवसर पर केरल के राज्यपाल श्री आरिफ मोहम्मद खान, केंद्रीय विदेश राज्य मंत्री श्री वी. मुरलीधरन, केरल के सहकारिता, पर्यटन और देवस्वोम मंत्री श्री कडकमपल्ली सुरेंद्रन, केरल के पूर्व मुख्यमंत्री तथा विधायक श्री ओमन चांडी और अन्य विशिष्टजन उपस्थित थे।
सड़क परिवहन एवं राजमार्ग मंत्रालय
वाहन स्क्रैपिंग नीति से प्रदूषण कम होगा, कर राजस्व में सुधार होगा, ऑटोमोबाइल क्षेत्र के विकास में सहायता मिलेगी, निर्यात को बढ़ावा मिलेगा और रोजगारों का सृजन भी होगा: केंद्रीय मंत्री नितिन गडकरी
हमें उम्मीद है कि महाराष्ट्र देश में वाहन स्क्रैपेज का केंद्र बनेगा: महाराष्ट्र परिवहन के प्रधान सचिव
केंद्रीय सड़क परिवहन और राजमार्ग मंत्री श्री नितिन गडकरी की अध्यक्षता में आज, 17 दिसंबर, 2021 को मुंबई में "राजमार्ग, परिवहन और रसद में निवेश के अवसर" पर एक राष्ट्रीय सम्मेलन आयोजित किया। सम्मेलन में तीन केंद्रीय विषयों अर्थात भारतमाला परियोजना, संपत्ति मुद्रीकरण और वाहन स्क्रैपिंग नीति पर ध्यान केंद्रित करते हुए, राजमार्गों, परिवहन और रसद क्षेत्र में निवेश के अवसरों पर पर विचार-विर्मश किया गया।
सड़क परिवहन मंत्री ने सरकार की वाहन स्क्रैपिंग नीति के लाभों के विषय में चर्चा करते हुए कहा कि इससे प्रदूषण कम होगा, कर राजस्व में सुधार होगा, ऑटोमोबाइल क्षेत्र के विकास में सहायता मिलेगी, निर्यात को बढ़ावा मिलेगा और रोजगार के अवसरों का भी सृजन होगा। यह हर प्रकार से लाभ की स्थिति है, जिसमें बड़े पैमाने पर निवेश किया जा सकता है।
वाहन स्क्रैपेज नीति के विषय में अपने संबोधन में, महाराष्ट्र सरकार के परिवहन के प्रमुख सचिव आशीष कुमार सिंह ने पहली वाहन स्क्रैपेज नीति की घोषणा के लिए केंद्रीय मंत्री श्री नितिन गडकरी और सड़क परिवहन और राजमार्ग मंत्रालय की सराहना की।
श्री आशीष कुमार ने गतिशीलता के संदर्भ में वर्तमान परिवर्तन की जानकारी देते हुए राज्य में मांग को पूरा करने के लिए स्क्रैपिंग सुविधा की आवश्यकता का भी उल्लेख किया। उन्होंने कहा कि भविष्य स्वायत्त होने के साथ-साथ इलैक्ट्रिक भी होने जा रहा है। उन्होंने कहा कि गतिशीलता में परिवर्तन के कारण उत्पन्न होने वाली चुनौतियों से निपटने के लिए हमें राज्य में बड़ी स्क्रैपिंग सुविधाओं की आवश्यकता होगी। उन्होंने कहा कि यह बदलाव इंटर्नल कंम्बस्टन इंजन वाले वाहनों को इलेक्ट्रिक वाहनों से बदलकर ही हासिल किया जा सकता है।
प्रमुख सचिव ने राज्य की नई इलेक्ट्रिक वाहन नीति के बारे में जानकारी देते हुए कहा कि इसे मूल उपकरण निर्माता  और ग्राहकों द्वारा बहुत अच्छी तरह से स्वीकार किया गया है। उन्होंने कहा कि हमने महत्वपूर्ण प्रोत्साहन दिए हैं। 2025 तक इलेक्ट्रिक वाहनों के लिए कोई सड़क कर नहीं है, कोई पंजीकरण शुल्क नहीं है, महाराष्ट्र राज्य में कोई परमिट शुल्क नहीं है।
उन्होंने यह भी कहा कि निवेशकों को राज्य में स्क्रैपिंग सुविधाएं स्थापित करने के लिए प्रोत्साहन की पेशकश की जाएगी। उन्होंने निवेशकों को राज्य के प्रमुख ऑटोमोबाइल समूह पुणे, पिंपरी-चिंचवाड़, नासिक और औरंगाबाद में स्क्रैपिंग सुविधा की स्थापना के लिए प्रोत्साहित किया, जहां इस तरह का पारिस्थितिकी तंत्र पहले से मौजूद है और लोगों के लिए यहां निवेश करने के जबरदस्त अवसर हैं।
श्री सिंह ने राज्य को होने वाले लाभ और महाराष्ट्र में निवेशक के इन अवसरों का किस प्रकार से इष्टटम उपयोग किया जा सकता हैं, इस संदर्भ में भी महत्वपूर्ण जानकारी दी। उन्होंने कहा कि हमें भौगोलिक रूप से एक बड़ा लाभ है जिसके कारण 3,00,000 किलोमीटर से अधिक सड़क नेटवर्क के बड़े परिवहन नेटवर्क का विकास हुआ है। राज्य में देश में सबसे अधिक वाहन बिक्री होती है और देश में ऑटोमोबाइल निर्यात का सबसे अधिक हिस्सा भी है। उन्होंने उम्मीद जताई कि रिक्रिएशनल वाहनों के विशाल आधार को देखते हुए महाराष्ट्र देश में वाहनों के कबाड़ का केंद्र बनेगा।
प्रमुख सचिव ने राज्य के परिमार्जन नीति लाभों और सरकार द्वारा दी जा रही सहायता के बारे में भी जानकारी दी।
भारतीय प्रतिस्पर्धा आयोग
सीसीआई ने सीमेंस लिमिटेड द्वारा सी एंड एस इलेक्ट्रिक लिमिटेड के प्रस्तावित अधिग्रहण को मंजूरी दी
भारतीय प्रतिस्पर्धा आयोग  ने सीमेंस लिमिटेड द्वारा सी एंड एस इलेक्ट्रिक लिमिटेड के प्रस्तावित अधिग्रहण को मंजूरी दी है। प्रस्तावित संयोजन में सीमेंस लिमिटेड  द्वारा सी एंड एस इलेक्ट्रिक लिमिटेड  की 100% शेयर पूंजी के अधिग्रहण की परिकल्पना की गयी है।
प्रस्तावित संयोजन के समय, सी एंड एस के व्यवसाय के दायरे में लो-वोल्टेज  स्विचगियर कलपुर्जे और पैनल, एलवी और मध्यम वोल्टेज  पावर बुस बार के साथ-साथ सी एंड एस के संरक्षण और मीटरिंग डिवाइस शामिल होंगे। सी एंड एस के कुछ अन्य व्यवसाय, जैसे एमवी स्विचगियर और पैकेज सब-स्टेशन, लाइटिंग, डीज़ल जनरेटिंग सेट, इंजीनियरिंग, खरीद और विनिर्माण कारोबार और “एटाकॉम ” बुस बार कारोबार को सी एंड एस के मौजूदा प्रमोटर्स द्वारा बरकरार रखा जाएगा।
सीमेंस इंडिया का कारोबार बिजली उत्पादन और वितरण, इमारतों के लिए बुनियादी ढांचे व ऊर्जा प्रणालियों तथा प्रक्रिया और विनिर्माण उद्योगों में स्वचालन और डिजिटलाइजेशन के क्षेत्रों में केंद्रित है। यह रेल और सड़क परिवहन के लिए स्मार्ट गतिशीलता समाधान तथा स्मार्ट शहरों के लिए अवसंरचना समाधान भी प्रदान करता है।
सी एंड एस इलेक्ट्रिक स्विचगियर, बिजली संरक्षण और विद्युत वितरण उत्पादों की एक श्रृंखला का उत्पादन करती है। सी एंड एस के पास इलेक्ट्रिकल कॉन्ट्रैक्टिंग व्यवसाय भी है जो औद्योगिक और वाणिज्यिक विद्युतीकरण, सबस्टेशन और ऊर्जा संयंत्रों के लिए टर्नकी सोल्यूशन प्रदान करता है। इसके अलावा, सी एंड एस ग्रिड से जुड़े सौर फोटो-वोल्टाइक पावर प्लांट का डिजाइन और निर्माण भी करता है।
सीसीआई का विस्तृत आदेश जल्द ही जारी किया जायेगा।
स्वास्थ्य एवं परिवार कल्याण मंत्रालय
कैबिनेट सचिव ने कोविड-19 पर समीक्षा बैठक की
कैबिनेट सचिव ने वीडियो कॉन्फ्रेंस के माध्यम से कोविड-19 के नियंत्रण के लिए उठाए गए कदमों और निरीक्षण के लिए संबंधित मंत्रालयों के सचिवों, राज्यों के मुख्य सचिवों और स्वास्थ्य सचिवों के साथ कोविड-19 पर एक समीक्षा बैठक की।
बैठक के दौरान, कल से लगाए गए यात्रा प्रतिबंधों की समीक्षा की गई और राज्यों के साथ इन्हें साझा किया गया। राज्यों को हवाई अड्डे के प्रबंधन की निगरानी करने को कहा गया है, ताकि संबंधित हवाई अड्डे के सार्वजनिक स्वास्थ्य अधिकारियों  और हवाई अड्डा प्रबंधकों के साथ समन्वय के माध्यम से प्रभावी स्क्रीनिंग का कार्य जारी रहे।
कोविड-19 के सामूहिक प्रबंधन पर दिशा-निर्देशों के बारे में राज्यों को दो दिन पहले ही सूचित कर दिया गया हैं। दिशा-निर्देशों के परिचालन पर जोर देते हुए मुख्य सचिवों से अनुरोध किया गया कि वे इसकी निरंतर समीक्षा करते रहें। राज्यों से अनुरोध किया गया कि वे संबंधित मंत्रालयों के साथ समन्वय बैठकें करने के साथ-साथ निम्नलिखित उपाय करें :-
- राज्यों में संभावित पृथक निगरानी केन्द्रों की सुविधाएं
- अपने क्षेत्र के भीतर लेबर विभाग, सशस्त्र बल, अर्धसैनिक बल, मेडिकल कॉलेज और सार्वजनिक उपक्रमों की सुविधाओं के साथ पृथक निगरानी वॉर्डों में वृद्धि।
- यह भी निर्णय लिया गया कि जिला कलेक्टर अब अपने जिले में समूह प्रबंधन में शामिल होंगे। उन्हें समन्वय बैठकों का आयोजन करते हुए यह सुनिश्चित करना चाहिए कि एसओपी के अनुसार समूह प्रबंधन के लिए जिला, ब्लॉक और गांव स्तर पर संवाद टीमें गठित की जाएं।
- पृथक वार्डों की पहचान के लिए अस्पताल एसोसिएशनों के साथ बैठकों का आयोजन किया जाए।
- स्वास्थ्य एवं परिवार कल्याण मंत्रालय, एफआईसीसीआई के साथ निजी अस्पतालों में कोविड-19 प्रबंधन के लिए विस्तृत मानक परिचालन प्रक्रियाओं  को पूरा करने के लिए कार्य कर रहा है।
- यह भी जानकारी दी गई कि केरल से तीन कोविड-19 मामलों की पुष्टि के अलावा, कोविड-19 के तीन और मामलों की पुष्टि की गई हैं और छह को गंभीर वायरल से संक्रमित पाया गया है और इनकी पुष्टि की जा रही हैं। इन सभी को पृथक वार्ड में रखा गया है और इनकी हालत फिलहाल स्थिर हैं।
- इसके अलावा, इटली के 21 पर्यटकों और तीन भारतीयों  सहित 24 व्यक्तियों  को परीक्षण के लिए आईटीबीपी के स्वास्थ्य सुविधा केन्द्र में स्थानांतरित कर दिया गया है। इनके स्वास्थ्य परिणामों के आधार पर ही, भविष्य की कार्यवाही तय की जाएगी।
अंतरिक्ष विभाग
डॉ. जितेन्द्र सिंह ने प्रधानमंत्री श्री नरेन्द्र मोदी के नेतृत्व में भारतीय अंतरिक्ष वैज्ञानिकों की उपलब्धियों की सराहना की
इसरो के अध्यक्ष ने गगनयान, चन्द्रयान-2 और सूर्य और शुक्र मिशनों के बारे में विस्तार से जानकारी की
डॉ. के. सीवन ने कहा कि भारत का अपना अंतरिक्ष स्टेशन होगा
केंद्रीय पूर्वोत्तर क्षेत्र विकास, प्रधानमंत्री कार्यालय, कार्मिक, जन शिकायत और पेंशन, परमाणु ऊर्जा और अंतरिक्ष राज्य मंत्री  डॉ. जितेन्द्र सिंह ने भारतीय अंतरिक्ष अनुसंधान संगठन  के अध्यक्ष डॉ. के. सीवन के साथ इसरो के आगामी अंतरिक्ष मिशनों विशेषकर चन्द्रयान-2 के बारे में आज नई दिल्ली में एक संवाददाता सम्मेलन को संबोधित किया।
संवाददाता सम्मेलन में डॉ. जितेन्द्र सिंह ने वैज्ञानिक समुदाय की प्रतिबद्धता और कठोर परिश्रम की सराहना की और सामान्य जन के जीवन में सुधार में अंतरिक्ष प्रौद्योगिकी के इस्तेमाल के लाभों को उजागर किया। उन्होंने कहा कि चन्द्रयान-1 चन्द्रमा में पानी का पता लगाने में उपयोगी साबित हुआ। डॉ. सिंह ने कहा कि प्रधानमंत्री श्री नरेन्द्र मोदी के मार्ग दर्शन में बुनियादी ढांचा, आपदा प्रबंधन और सुरक्षा जैसे क्षेत्रों में अंतरिक्ष प्रौद्योगिकी के उपयोग ने सामान्य जन का जीवन आसान बना दिया है और सरकार के कल्याणकारी कार्यक्रमों का प्रतिपादन बेहतर हुआ है। उन्होंने कहा कि भारत अंतरिक्ष प्रौद्योगिकी के क्षेत्र में दुनिया के अग्रणी देश के रूप में उभरा है।
आगामी गगनयान मिशन के बारे में डॉ. सिंह ने कहा कि 2022 में आजादी की 75वीं वर्षगांठ तक भारत अपनी पहली मानव अंतरिक्ष उड़ान भेजेगा। सरकार ने इस मिशन के लिए 10,000 करोड़ रुपये की मंजूरी दी है। जो गगनयान राष्ट्रीय सलाहकार परिषद द्वारा निर्देशित है और जिसमें जाने-माने वैज्ञानिक और सदस्य के रूप में कुछ अन्य व्यक्ति हैं।,
इसरो के आगामी मिशन की प्रस्तुति देते हुए डॉ. सीवन ने चन्द्रयान-2, गगनयान, आदित्य एल-1 और शुक्र ग्रह के लिए एक मिशन के बारे में विस्तृत जानकारी दी।
डॉ. सीवन ने कहा कि चन्द्रयान-2 का उद्देश्य है –
- चन्द्रमा के उद्भव और उसके क्रमिक विकास का पता लगाने के लिए चन्द्रमा के आकार में घटबढ़ और उसकी सतह के बारे में जानकारी हासिल करना।
- चन्द्रमा पर पानी के उद्भव का पता लगाने के लिए चन्द्रमा की सूक्ष्म बाहरी सतह और सतह के नीचे जल कणों के वितरण के बारे में केन्द्रित अध्ययन।
इस मिशन को श्रीहरिकोटा द्वीप पर भूसमकालिक उपग्रह प्रक्षेपण यान मार्क III  सतीश धवन अंतरिक्ष केंद्र से 3877 किलोग्राम  के उत्तोलक पुंज के साथ उड़ान भरेगा। इसका प्रक्षेपण 15 जुलाई, 2019 को किया जाएगा।
युवा कार्यक्रम एवं खेल मंत्रालय
भारतीय खेल प्राधिकरण और भारतीय राष्ट्रीय राइफल एसोसिएशन संयुक्त रूप से राष्ट्रीय शूटिंग शिविर सुरक्षित रखने की ज़िम्मेदारी लेंगे
कोर ओलंपिक निशानेबाजों के लिए राष्ट्रीय शूटिंग शिविर डॉ. करणी सिंह शूटिंग रेंज में होगा, जैसा कि पिछले सप्ताह दो महीने  की अवधि के लिए घोषित किया गया था। एक सुरक्षित बायो-बबल बनाए रखने के लिए, जिससे एथलीट सुरक्षित रूप से प्रशिक्षित हो सकें और कोरोनोवायरस के प्रकोप को रोक सकें। भारतीय खेल प्राधिकरण  और भारतीय राष्ट्रीय राइफल एसोसिएशन  द्वारा संयुक्त रूप से मानक संचालन प्रक्रिया  को बनाए रखने की जिम्मेदारी ली जाएगी।
शूटिंग रेंज के रखरखाव की जिम्मेदारी डॉ. करणी सिंह शूटिंग रेंज के प्रशासक के पास होगी। सुरक्षा को बनाए रखने और परिसर और रेंज कर्मियों के बीच संपर्क को कम करने के लिए, जोखिम श्रेणी की प्रकृति के आधार पर परिसर को ग्रीन, ऑरेंज, येलो और रेड ज़ोन में विभाजित करने की योजना बनाई गई है।
भारतीय राष्ट्रीय राइफल एसोसिएशन आयोजन स्थल के पास एक होटल में भोजन और ठहरने की व्यवस्था करेगा, जिसके लिए भारतीय खेल प्राधिकरण मौजूदा मानदंडों के अनुसार सहायता प्रदान करेगा। होटल से लेकर शूटिंग रेंज में प्रवेश तक एनआरएआई की जिम्मेदारी होगी कि वह सुरक्षा की दृष्टि से मानक संचालन प्रक्रिया कायम रखे। एनआरएआई ने क्वारंटीन प्रक्रिया तैयार की है, जिसके तहत दिल्ली-एनसीआर के बाहर से आने वाले निशानेबाजों/कोचों को 7 दिनों की अवधि के लिए होटल में ठहराया जाएगा। दिल्ली-एनसीआर में रहने वाले निशानेबाजों/कोचों को 7 दिनों की अवधि के लिए अपने ठहरने के स्थान पर क्वारंटीन/आत्म-पृथक करने की आवश्यकता होगी, जिसके बाद वे शिविर की पूरी अवधि के लिए होटल में अन्य लोगों से मिलेंगे।
एनआरएआई के सचिव राजीव भाटिया ने कहा कि एसएआई द्वारा जारी मानक संचालन प्रक्रियाओं के माध्यम से स्थापित सुरक्षा मानदंड पूरी तरह से लागू हैं और यह पहला राष्ट्रीय शिविर होगा जो मार्च में राष्ट्रव्यापी लॉकडाउन के बाद आयोजित किया जाएगा तथा एक सुरक्षित और आरामदायक वातावरण में निशानेबाजी के प्रदर्शन के लिए सभी कदम उठाए जाएंगे।
सभी निशानेबाजों और कोचों को कोविड-19 परीक्षण से गुजरना होगा, जो होटल में आयोजित किया जाएगा और एनआरएआई द्वारा व्यवस्थित किया जाएगा।
एमजी/एएम/एसकेएस/एसके-
(Visitor Counter : 190